
З А К О Н
О ИЗМЕНАМА ЗАКОНА О УТВРЂИВАЊУ ЈАВНОГ ИНТЕРЕСА И ПОСЕБНИМ ПОСТУПЦИМА ЕКСПРОПРИЈАЦИЈЕ И ИЗДАВАЊА ГРАЂЕВИНСКЕ ДОЗВОЛЕ РАДИ РЕАЛИЗАЦИЈЕ ПРОЈЕКТА „БЕОГРАД НА ВОДИ”

Члан 1.

У Закону о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води” („Службени гласник РС”, бр. 34/15, 103/15 и 153/20), у члану 1. став 2. мења се и гласи: 

„Ако овим законом није друкчије одређено, примењиваће се одредбе Закона о експропријацији („Службени гласник РС”, бр. 53/95, 23/01-СУС, 20/09, 55/13-УС и 106/16-аутентично тумачење), Закона о планирању и изградњи („Службени гласник РСˮ, бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19-др. закон, 9/20, 52/21, 62/23 и 91/25 - у даљем тексту: Закон о планирању и изградњи) и Закона о општем управном поступку („Службени гласник РС”, бр. 18/16, 95/18-аутентично тумачење и 2/23-УС).ˮ.
Члан 2.

Члан 2. мења се и гласи:

„Члан 2.

Утврђује се јавни интерес за експропријацију непокретности у циљу привођења земљишта намени ради изградње пословно-стамбеног комплекса „Београд на водиˮ, са пратећом инфраструктуром, у складу са планским документима који се односе на подручје посебне намене уређења дела приобаља града Београда - подручје приобаља реке Саве за пројекат „Београд на води.ˮ.”

Члан 3.

У члану 4. став 4. речи: „став 9.ˮ замењују се речима: „став 7.ˮ.

Члан 4.

Предлог за експропријацију за пројекат „Београд на води” подноси се најкасније у року од десет година од дана ступања на снагу овог закона.
Члан 5.
Овај закон ступа на снагу наредног дана од дана објављивања у „Службеном гласнику Републике Србије”. 

